**תלמוד תורה "והערב נא"**

**תקנון**

תלמוד תורה "והערב נא" הוא מוסד חרדי המשרת את קהילת רמת בית שמש. אנו פועלים תחת מנהיגותם החינוכית, הניהולית והרבנית של הרב דניאל מיירס שליט"א, הרב רון-עמי מאיר שליט"א והרב אבישי דוד שליט"א בהתאמה. תחת שילוב זה, המנהיגות המשולשת קובעת את הטון ההלכתי וההשקפתי של בית הספר.

**משפחות** והערב נא מתנהלות בהתאם להלכה הנורמטיבית ומראות מחויבות לעבודת ה' ולערכי התורה. המשפחה מוכוונת התרחבות, דורשת אמת, ומנהלת קשר אישי עם רב.

האווירה **בבית** חדורה באהבה ליידישקייט ויראת כבוד לגדולי ישראל ולמסורתנו. מסירות ללימוד תורה מוטמעת בחיי היומיום; האב קובע עיתים ושואף להציב דוגמה לילדיו.

**ועד ההורים** שלנו מייצג אנשים בעלי מקצועות, כשרונות ורקעים שונים ומגוונים; מה שקושר ביניהם היא הדבקות בתורה, האידאליזם והשקעת כוחותיהם בהשתפרות אישית וחברתית.

ב"והערב נא" אנו דוגלים **בגישה הוליסטית לחינוך**; רצינות אקדמית, פיתוח אישיות מהותי ואהבה ללמידה הם אבני הבניין של משנתנו החינוכית. מצופה מן ההורים להשקיע בחינוך ילדיהם ולהיות שותפים לצוות החינוכי ולהנהלה על מנת להביא את הישגי התלמידים למיטב. אנו רואים בשותפות זו מרכיב חיוני להצלחת תלמידנו.

כמוסד תורני, אנחנו מיישמים את העיקרון "דרך ארץ קדמה לתורה": **מידות ודרך ארץ** הן אבני הפינה של קהילת בית הספר. ניתן להשיג ביעילות צמיחה מספקת רק באווירה של כבוד הדדי. אנו מבקשים ליצור תחושת אחריות משותפת ולטפח תקשורת חיובית וקשר בריא עם חברים ועם מבוגרים. בכיתה התלמידים שלנו מייצגים יושר ושיתוף פעולה, ובחצר המשחקים ספורטיביות ואוירת שיתוף הן כללי יסוד.

אנו מכירים בכך שחינוך נמשך מעבר לשעות בית הספר; על כן, אנו מצפים להתאמה באווירה בבית הספר ובבית, שמתבטאת בדברים הבאים:

 *טכנולוגיה ומדיה:*

החשיפה לטכנולוגיה ולמדיה צריכה להיות מוגבלת, תחת פיקוח צמוד והשגחת ההורים כדי להבטיח שאווירת קדושה נשמרת בבית. כל מכשיר בעל גישה לאינטרנט צריך להיות מסונן כהלכה. חיוני שהורים ירגישו בנוח לשלוח את ילדיהם לבתי חבריהם, ועל כן מצופה כי אמצעי טכנולוגיה ומדיה לא יהיו נגישים בזמן שמארחים ילדים אחרים מבית הספר.

אין להכניס טלפונים סלולאריים ומכשירים אחרים לבית הספר בשום אופן.

*קוד לבוש*:

קוד הלבוש בבית הספר נועד לעודד דימוי עצמי חיובי וגישה מכבדת כלפי בית הספר וכלפי לימוד התורה.

לבוש התלמידים:

1. חולצת פולו או חולצה מכופתרת [צבע מסויים?] [ועליה סמל בית הספר]
2. תלמידים בכיתות א-ג רשאים ללבוש מכנסיים קצרים; בכיתות ד-ח יש ללבוש רק מכנסיים ארוכים. אין ללבוש ג'ינס וטרנינג.
3. סווטשירט חייב להיות ללא ציורים או מילים.
4. יש לבוא עם גרביים, בנעליים סגורות בלבד; אין לבוא בקרוקס או בסנדלים.
5. על הכיפה להיות כהה.
6. יש ללבוש חולצה לבנה לראש חודש.
7. תלמידים בכיתות ז-ח חייבים ללבוש חולצה מכופתרת ומכנסיים כהים.
8. מתלמידים מעל גיל בר מצווה מצופה ללבוש כובע וז'קט לתפילה.

מבני המשפחה מצופה להתלבש באופן ההולם את הנורמות ההלכתיות והחברתיות המקובלות בקרב החברה החרדית.

על הגברים לחבוש כיפה כהה, ללבוש מכנסיים ארוכים ולהציג את עצמם כבני תורה. על הנשים לשמור על הופעה מכובדת וצנועה בהתאם להלכה.

בעוד הקריטריונים לעיל משמשים על מנת לעגן את מוסדנו בהתאם לחזוננו ולקהילה הרחבה, הקבלה מותנית בריאיון.

קראנו והבנו את הכתוב לעיל, ואנו מתחייבים לשמור על הסטנדרטים ועל הציפיות המפורטים בזאת.